תקנות החומרים המסוכנים (הפחתה של סכום עיצום כספי ופריסת תשלומים)

{{ח:התחלה}}
{{ח:כותרת|תקנות החומרים המסוכנים (הפחתה של סכום עיצום כספי ופריסת תשלומים), התש״ע–2010}}

{{ח:פתיח-התחלה}}
{{ח:תיבה|ק״ת תש״ע, 936|תקנות החומרים המסוכנים (הפחתה של סכום עיצום כספי)|https://olaw.org.il/takanot/takanot-6875.pdf}}; {{ח:תיבה|תשע״ג, 1623|תיקון|https://olaw.org.il/takanot/takanot-7283.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החומרים המסוכנים#סעיף 14ו|סעיף 14ו}} {{ח:חיצוני|חוק החומרים המסוכנים|לחוק החומרים המסוכנים, התשנ״ג–1993}} (להלן – החוק), ובהסכמת שר המשפטים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ג}}
{{ח:ת}} בתקנות אלה –
{{ח:ת|סוג=הגדרה}} ”אישור רואה חשבון“ – אישור שנתן רואה חשבון מבקר, שאינו מצוי בניגוד עניינים כלפי המפר ואינו תלוי בו, בין במישרין ובין בעקיפין, בהתאם {{ח:חיצוני|תקנות רואי חשבון (ניגוד עניינים ופגיעה באי-תלות כתוצאה מעיסוק אחר)|לתקנות רואי חשבון (ניגוד עניינים ופגיעה באי־תלות כתוצאה מעיסוק אחר), התשס״ח–2008}};
{{ח:ת|סוג=הגדרה}} ”הכנסה“ – כהגדרתה {{ח:חיצוני|פקודת מס הכנסה|בפקודת מס הכנסה}};
{{ח:ת|סוג=הגדרה}} ”חוק מע״מ“ – {{ח:חיצוני|חוק מס ערך מוסף|חוק מס ערך מוסף, התשל״ו–1975}};
{{ח:ת|סוג=הגדרה}} ”מוסד ללא כוונת רווח“ ו”עוסק“ – כהגדרתם {{ח:חיצוני|חוק מס ערך מוסף|בחוק מע״מ}};
{{ח:ת|סוג=הגדרה}} ”מחזור מכירות שנתי“ –
{{ח:תתת|(1)}} לעניין עוסק – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מע״מ}};
{{ח:תתת|(2)}} לעניין מוסד ללא כוונת רווח – מחזור כהגדרתו {{ח:חיצוני|חוק העמותות#תוספת 2|בתוספת השניה לחוק העמותות, התש״ם–1980}};
{{ח:ת|סוג=הגדרה}} ”מפר“ – כמשמעותו {{ח:חיצוני|חוק החומרים המסוכנים#סעיף 14ב|בסעיף 14ב לחוק}}.

{{ח:סעיף|2|הפחתת סכומי העיצום הכספי}}
{{ח:תת|(א)}} המנהל רשאי להפחית למפר את סכום העיצום הכספי בשיעורים שלהלן, אם נתקיימה אחת או יותר מנסיבות אלה:
{{ח:תתת|(1)}} המפר לא הפר הוראה {{ח:חיצוני|חוק החומרים המסוכנים|בחוק}} בחמש השנים שקדמו להפרה – 20 אחוזים;
{{ח:תתת|(2)}} אם המפר הפר הוראה {{ח:חיצוני|חוק החומרים המסוכנים|בחוק}} בחמש השנים שקדמו להפרה ואולם לא ביצע בשנתיים שקדמו להפרה את כל המפורט להלן – 10 אחוזים:
{{ח:תתתת|(א)}} הפרה של הוראת {{ח:חיצוני|חוק החומרים המסוכנים|החוק}} שבשלה הוטל עליו העיצום הכספי;
{{ח:תתתת|(ב)}} הפרה של הוראות {{ח:חיצוני|חוק החומרים המסוכנים|החוק}} יותר מפעם אחת;
{{ח:תתת|(3)}} המפר הפסיק את ההפרה מיוזמתו ודיווח עליה לממונה – 30 אחוזים;
{{ח:תתת|(4)}} המפר נקט פעולות למניעת הישנות ההפרה ולהקטנת הנזק, והכל להנחת דעתו של המנהל – 20 אחוזים;
{{ח:תתת|(5)}} המפר הוא יחיד ושוכנע המנהל כי ההפרה נגרמה בשל נסיבות אישיות המצדיקות הפחתה של העיצום הכספי, או שנתקיימו נסיבות אישיות קשות המצדיקות שלא למצות את הדין עם המפר – 15 אחוזים.
{{ח:תת|(ב)}} התקיימו לגבי מפר כמה נסיבות כאמור בתקנת משנה (א), רשאי המנהל להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 50% מסכום העיצום הכספי הקבוע בשל אותה הפרה.

{{ח:סעיף|3|הפחתה בשל התחשבות במחזור מכירות שנתי|תיקון: תשע״ג}}
{{ח:תת|(א)}} המנהל רשאי להפחית למפר שהוא אחד מהמפורטים להלן את סכום העיצום הכספי, כך שהעיצום הכספי יהיה כמפורט להלן, לפי העניין –
{{ח:תתת|(1)}} לתאגיד שאינו מוסד ללא כוונת רווח ואשר מחזור המכירות השנתי שלו אינו עולה על 10 מיליון שקלים חדשים – 20 אחוזים ממחזור המכירות השנתי של המפר;
{{ח:תתת|(2)}} למוסד ללא כוונת רווח שמחזור המכירות השנתי שלו אינו עולה על 10 מיליון שקלים חדשים – 10 אחוזים ממחזור המכירות השנתי של המפר;
{{ח:תתת|(3)}} לאדם אחר – 10 אחוזים מן ההכנסה בשנת הכספים שקדמה למועד מסירת ההודעה על הכוונה להטיל עליו עיצום כספי.
{{ח:תת|(ב)}} תקנת משנה (א) תחול בין אם הופחת סכום העיצום הכספי לפי {{ח:פנימי|סעיף 2|תקנה 2}} ובין אם לאו.
{{ח:תת|(ג)}} מפר המבקש הפחתה של סכום העיצום הכספי לפי תקנה זו, יגיש למנהל אישור רואה חשבון לעניין גובה מחזור המכירות השנתי שלו, ולעניין תקנת משנה (א)(2) – גם תעודה מאת המנהל, כהגדרתו {{ח:חיצוני|חוק מס ערך מוסף|בחוק מע״מ}}, המעידה על רישומו כמוסד ללא כוונת רווח לפי {{ח:חיצוני|חוק מס ערך מוסף|החוק האמור}}, שתוגש בתוך 30 ימים ממועד מסירת ההודעה על הכוונה להטיל עליו עיצום כספי.

{{ח:סעיף|3א|מסמכים מצורפים לבקשה|תיקון: תשע״ג}}
{{ח:ת}} מפר המבקש הפחתה של סכום עיצום כספי לפי תקנות אלה, יגיש למנהל, בתוך 30 ימים ממועד מסירת ההודעה על הכוונה להטיל עליו עיצום כספי, מסמכים המאמתים את העובדות שעל יסודן מתבקשת ההפחתה כאמור.

{{ח:סעיף|4|פריסה של תשלום עיצום כספי|תיקון: תשע״ג}}
{{ח:תת|(א)}} המנהל רשאי להחליט על פריסת תשלום עיצום כספי, לפי בקשתו של מפר, שצורף לה אישור רואה חשבון המעיד על כך שאין ביכולתו, לפי תזרים המזומנים הצפוי, לשאת בתשלום האמור, בין אם החליט המנהל על הפחתת סכום העיצום הכספי לפי תקנות אלה, ובין אם לאו, ובלבד שמספר התשלומים לא יעלה על 10 תשלומים חודשיים ומועד התשלום הראשון לפי תקנה זאת יהיה כאמור {{ח:חיצוני|חוק החומרים המסוכנים#סעיף 14ח|בסעיף 14ח לחוק}}.
{{ח:תת|(ב)}} התשלום החודשי כאמור בתקנת משנה (א), יהיה מעודכן למועד תשלומו בתוספת הפרשי הצמדה וריבית לפי {{ח:חיצוני|חוק פסיקת ריבית והצמדה|חוק פסיקת ריבית והצמדה, התשכ״א–1961}}; לא שילם המפר תשלום חודשי במועדו, יראו את החלטת המנהל לעניין פריסת התשלומים לפי תקנת משנה (א) כבטלה ויחול על יתרת התשלום כאמור {{ח:חיצוני|חוק החומרים המסוכנים#סעיף 14י|סעיף 14י לחוק}}.

{{ח:חתימות|כ״ז בשבט התש״ע (11 בפברואר 2010)}}
* '''גלעד ארדן'''
השר להגנת הסביבה
{{ח:סוגר}}
{{ח:סוף}}
[[קטגוריה:בוט חוקים]]